|  |  |
| --- | --- |
| Európsky parlament  2014-2019 |  |

<Commission>{JURI}Výbor pre právne veci</Commission>

<Date>{06/11/2018}6.11.2018</Date>

<TitreType>OZNÁMENIE POSLANCOM</TitreType>

(22/2018)

Vec: <Titre>Návrh nariadenia Európskeho parlamentu a Rady o vytvorení európskej siete imigračných styčných dôstojníkov (prepracované znenie)</Titre>

(COM(2018)0303 – C8‑0184/2018 – 2018/0153(COD))

V súlade s Medziinštitucionálnou dohodou z 28. novembra 2001 o systematickejšom používaní techniky prepracovania právnych aktov[[1]](#footnote-1) konzultačná pracovná skupina právnych služieb Parlamentu, Rady a Komisie preskúma každý návrh na prepracovanie, ktorý predloží Komisia.

Stanovisko konzultačnej pracovnej skupiny k vyššie uvedenému návrhu je uvedené v prílohe.

Výbor pre právne veci sa k tomuto textu v zásade vyjadrí na svojej schôdzi 20. novembra 2018.

Príloha

Príloha

|  |  |
| --- | --- |
|  | KONZULTAČNÁ PRACOVNÁ SKUPINA  PRÁVNYCH SLUŽIEB |

V Bruseli 11. októbra 2018

STANOVISKO

PRE EURÓPSKY PARLAMENT

RADU

KOMISIU

Návrh nariadenia Európskeho parlamentu a Rady o vytvorení európskej siete imigračných styčných dôstojníkov (prepracované znenie)

COM(2018)0303 z 27.9.2017 – 2018/0153(COD)

So zreteľom na Medziinštitucionálnu dohodu z 28. novembra 2001 o systematickejšom používaní techniky prepracovania právnych aktov, a najmä na jej bod 9, konzultačná pracovná skupina zložená z príslušných právnych služieb Európskeho parlamentu, Rady a Komisie preskúmala na schôdzach, ktoré sa konali 28. júna, 3. júla a 6. septembra 2018, okrem iného vyššie uvedený návrh predložený Komisiou.

Preskúmanie návrhu nariadenia Európskeho parlamentu a Rady, ktorým sa prepracúva nariadenie Rady (ES) č. 377/2004 z 19. februára 2004 o vytvorení siete imigračných styčných dôstojníkov, ktoré sa uskutočnilo na týchto schôdzach[[2]](#footnote-2), vyústilo do spoločnej dohody konzultačnej pracovnej skupiny o týchto veciach:

1. Nasledujúce úpravy by mali byť zvýraznené sivou farbou, ktorá sa všeobecne používa na označenie podstatných zmien:

– v prvej citácii sa vypúšťa označenie „*63 ods. 3 písm. b)*“ a pridáva sa označenie „*79 ods. 2*“;

– v článku 1 ods. 2 sa pridávajú slová „*Únia a*“;

– v článku 3 ods. 1 sa vypúšťajú počiatočné slová „*Každý členský štát zabezpečí, aby jeho*“;

– v článku 3 ods. 2 písm. k) sa nahrádza slovo „*vyššie*“ výrazom „*v písmenách a) až j )*“;

– v článku 3 ods. 5 a v úvodnej časti článku 5 ods. 1 sa vypúšťajú počiatočné slová „*Každý členský štát zabezpečí, aby jeho*“;

– v článku 5 ods. 1 písm. g) sa vypúšťajú záverečné slová „*príslušným orgánom vysielajúcich členských štátov*“.

2. V článku 3 ods. 1 pridanie slova „*pôsobiaci*“ by malo byť označené šípkami na úpravu.

3. Netýka sa slovenskej verzie.

4. Netýka sa slovenskej verzie.

5. V článku 13 by sa mal odkaz na „prílohu I“ upraviť tak, aby odkazoval na „prílohu II“.

6. V prílohe, ktorá obsahuje tabuľku zhody, by sa číslo prílohy, ktoré bolo chybne označené ako „VII“ malo opraviť na „II“.

Konzultačná pracovná skupina po preskúmaní tohto návrhu jednomyseľne konštatovala, že návrh neobsahuje žiadne podstatné zmeny okrem tých, ktoré sú ako také označené. Pracovná skupina takisto konštatovala, že pokiaľ ide o kodifikáciu nezmenených ustanovení skoršieho aktu s uvedenými zmenami, predmetom návrhu je iba jasná a jednoduchá kodifikácia platného aktu bez zmeny jeho podstaty.

F. DREXLER H. LEGAL L. ROMERO REQUENA

vedúci právneho servisu vedúci právneho servisu generálny riaditeľ

1. Ú. v. ES C 77, 28.3.2002, s. 1. [↑](#footnote-ref-1)
2. Konzultačná pracovná skupina pracovala na základe anglickej verzie návrhu, ktorá bola pôvodnou verziou skúmaného textu. [↑](#footnote-ref-2)